মেহজাবীন চৌধুরী

মেহজাবীন চৌধুরী একজন বাংলাদেশী মডেল ও অভিনেত্রী। তিনি ২০০৯ সালে লাক্স চ্যানেল আই সুপারস্টার থেকে বিজয়ী হয়ে মিডিয়া জগতে আসেন। বর্তমানে তিনি বিভিন্ন টিভি বিজ্ঞাপন ও নাটকে নিয়মিত অভিনয় করছেন।

লাক্স চ্যানেল আই সুপারস্টার প্রতিযোগিতায় তার সাফল্য তার অভিনয় ক্যারিয়ারের দরজা খুলে দিয়েছিল। মোবাইল ফোন অপারেটর বাংলালিংকের একটি টিভি বিজ্ঞাপনে অভিনয়ের মাধ্যমে মেহজাবীন পরিচিতি অর্জন করেন। এটিএন বাংলায় প্রচারিত টেলিভিশন নাটক 'তুমি থাকো সিন্ধু পাড়ে'র মাধ্যমে তার ছোট পর্দায় আত্মপ্রকাশ ঘটে। এরপর থেকে তিনি 'বড় ছেলে', 'চম্পা হাউস', 'বুকের বা পাশে', 'আলো', 'লতা অডিও', 'চিরকাল আজ', 'কাজলের দিন রাত্রি'র মতো বেশ কয়েকটি জনপ্রিয় নাটকে অভিনয় করেছেন। মেহজাবীন অভিনয়ে তার বহুমুখীতার জন্য তিনি ব্যাপকভাবে স্বীকৃত এবং তার অভিনয়ের জন্য অসংখ্য পুরস্কার এবং সম্মাননা পেয়েছেন। তার উল্লেখযোগ্য পুরস্কারের মধ্যে রয়েছে মেরিল প্রথম আলো পুরস্কার - ২০১৭, ২০১৮, ২০১৯, ২০২১, সিজেএফবি পারফরম্যান্স পুরস্কার-২০১২, ২০১৩, ২০১৪, ২০১৯, ২০২০ এবং ২০২১। ২০১৮ সালে সোনালী ডানার চিল নাটকে অভিনয়ের জন্য তিনি বাবিসাস পুরস্কার লাভ করেন।  বাংলাদেশ পুলিশ উইমেন নেটওয়ার্ক (বিপিডব্লিউএন) মেহজাবীন চৌধুরীকে তার 'আলো' নাটকের জন্য সম্মাননা প্রদান করেছে।

ব্যক্তিজীবন 
মেহজাবীন ১৯ এপ্রিল ১৯৯১ সালে চট্টগ্রাম তার পৈতৃক নিবাসে জন্মগ্রহণ করেন। শৈশবে বেড়ে উঠেছেন সংযুক্ত আরব আমিরাতে। মেহজাবীন শান্ত-মারিয়াম বিশ্ববিদ্যালয়ের ফ্যাশন ডিজাইনিং এর ছাত্রী ছিলেন। ও লেভেলে পড়াশুনা করার সময় তিনি লাক্স সুন্দরী নির্বাচিত হন। পাঁচ ভাই-বোনের মধ্যে তিনি সবার বড়।

২০২৫ সালের ১৪ই ফেব্রুয়ারি মেহজাবীন পরিচালক, প্রযোজক এবং চিত্রনাট্যকার আদনান আল রাজীবের সঙ্গে বিবাহ বন্ধনে আবদ্ধ হন।

অভিনয় জীবন 
‘লাক্স-চ্যানেল আই সুপারস্টার ২০০৯’ প্রতিযোগিতায় চ্যাম্পিয়ন  হওয়ার পর মেহজাবীন অভিনীত প্রথম নাটক ছিল ইফতেখার আহমেদ ফাহমি পরিচালিত ‘তুমি থাকো সিন্ধুপারে’। এ নাটকে তার বিপরীতে অভিনয় করেছেন মাহফুজ আহমেদ। এরপর তিনি একে একে কাজ করেন ‘মাঝে মাঝে তব দেখা পাই’, ‘কল সেন্টার’, ‘মেয়ে শুধু তোমার জন্য’, ‘আজও ভালোবাসি মনে মনে’, ‘হাসো আন লিমিটেডসহ’ বেশকিছু নাটকে। ২০১৩ তে শিখর শাহনিয়াত পরিচালিত নাটক 'অপেক্ষার ফটোগ্রাফি' ছিল মেহজাবীন এর জন্য বড় একটি টার্নিং পয়েন্ট। ঈদুল আযহা ২০১৭-এ মিজানুর রহমান আরিয়ানের পরিচালনায় বড় ছেলে’তে অভিনয় করে আবারও শীর্ষে চলে আসেন এই অভিনেত্রী। দেশ-বিদেশে ব্যাপক প্রশংসিত হয় মেহজাবীন ও জিয়াউল ফারুক অপূর্ব অভিনীত এই নাটকটি। ২০২০ সালে এই অভিনেত্রী নাম লিখিয়েছেন গল্পকার হিসেবে। ‘থার্ড আই’ তার লেখা প্রথম নাটকের গল্প।

ওয়েব চলচ্চিত্র ও ধারাবাহিক

টিভি নাটক

উল্লেখযোগ্য বিজ্ঞাপন 
 বাংলালিংক
 লাক্স
 বিকাশ
 এলিট গোল্ড মেহেদী
 রানী গুঁড়া মসলা
 ওমেরা এলপিজি
 দারাজ বাংলাদেশ

বিচারক 
মেহজাবীন চৌধুরী ২০১৬ সালের ৫ এপ্রিল চ্যানেল আইতে প্রচারিত 'মঙ্গোলি-চ্যানেল আই সেরা নাচিয়ে' নামক নৃত্য রিয়েলিটি শোতে অতিথি বিচারক হিসেবে দায়িত্ব পালন করেন। ২০২২ সালে তিনি মাছরাঙা টেলিভিশনে প্রচারিত একটি গানের রিয়েলিটি শো "স্কয়ার সুরের সেরা" এর অতিথি বিচারক হিসাবে উপস্থিত হয়েছিলেন।

পুরস্কার ও মনোনয়ন
 বিজয়ী: লাক্স-চ্যানেল আই সুপারস্টার ২০০৯

মেরিল-প্রথম আলো পুরস্কার

বাবিসাস পুরস্কার

সিজেএফবি পারফরম্যান্স পুরস্কার

ব্লেন্ডারস চয়েস-দ্য ডেইলি স্টার ওটিটি অ্যান্ড ডিজিটাল কনটেন্ট পুরস্কার

বাইফা পুরস্কার

সমালোচনা 
২০২১ সালের ঈদুর আজহায় মেহজাবীন চৌধুরী অভিনীত নাটক ঘটনা সত্য নিয়ে চরম বিতর্ক তৈরি হয়। রুবেল হাসান নির্মিত এ নাটকে বিশেষ শিশু বা স্পেশাল চাইল্ডদের বাবা-মায়ের 'পাপ কর্মের ফল' বলে ভুল বার্তা দেওয়ার অভিযোগ ওঠে।  নাটকটি চ্যানেল আইতে সম্প্রচারিত হওয়ার পর প্রযোজনা প্রতিষ্ঠান সিএমভির ইউটিউব চ্যানেলে স্ট্রিমিং হয়। এতে সামাজিক যোগাযোগমাধ্যমের বিভিন্ন পেজ ও গ্রুপে নাটকটি নিয়ে সমালোচনা হয় এবং তুমুল আপত্তি উঠেছে। একাধিক সংগঠনও প্রতিবাদ জানায়। এ ঘটনায় মেহজাবীন চৌধুরীসহ সিএমভির পুরো টিম দুঃখ  প্রকাশ করে। পরে নাটকটি ইউটিউব চ্যানেল থেকে সরিয়ে নেওয়া হয়।

তথ্যসূত্র

বহিঃসংযোগ

 
 
 
 

১৯৯১-এ জন্ম
জীবিত ব্যক্তি
বাংলাদেশী অভিনেত্রী
চট্টগ্রাম জেলার অভিনেত্রী
বাংলাদেশী নারী মডেল
বাংলাদেশী টেলিভিশন অভিনেত্রী
বাঙালি টেলিভিশন অভিনেত্রী
২১শ শতাব্দীর বাংলাদেশী অভিনেত্রী
লাক্স-চ্যানেল আই সুপারস্টার শিরোপাধারী
মেরিল-প্রথম আলো পুরস্কার বিজয়ী
সিজেএফবি পারফরম্যান্স পুরস্কার বিজয়ী
শান্ত-মারিয়াম ইউনিভার্সিটি অব ক্রিয়েটিভ টেকনোলজির প্রাক্তন শিক্ষার্থী
বাইফা পুরস্কার বিজয়ী